als_Latn dik_Latn sag_Latn
Pak ditë pas dorëheqjes së Gianni De Biasit si trajner i kombëtares shqiptare, mediat italine zbulojnë prapaskenat e këtij vendimi por edhe detaje për të ardhmen e tij. 61-vjecari deklaroi se e kishte marrë vendimin për t’u larguar nga drejtimi i kuqezinjve menjëherë pas miqësoren se humbur me Luksemburgun, duke shigjetuar madje lojtarët për të cilët theksoi se ishin tejngopur vetëm me faktin se kanë marrë pjesë në finalet e Europianit. De Biasi shtoi gjithashtu se ndjen keqardhje për mënyrën se si reagoi kombëtareja kuqezi pas Europianit, duke humbur shumë nga grinta e saj.
Nëse ditën e konferencës për shtyp ku u shfaq pëkrah presidentit Armand Duka, italiani deklaroi se nuk ka asnjë ofertë, ndërkohë që mediat italiane zbulojnë të kundërtën. Ose më saktë klubet e interesuara për të pas zyrtarizimit të divorcit me Shqipërinë nuk kanë munguar. Një ofertë i ka ardhur nga Spanja, e një tjetër nga ekipi kinez Tianjin Teda. Po nuk janë të vetmet. De Biasi ka kërkuar pak kohë për të vendosur, megithatë brenda muajit qershor e ardhmja e tij do të jetë zgjidhur.
Ai ka disa kushte para se të pranojë të firmosë. Kërkon të ketë dorë të lirë në vendimarrje, sepse dëshiron të përzgjedhë lojtarët e duhur mbi të gjitha në aspektin human e më pas në ato teknike. Këtë liri veprimi e ka patur edhe gjatë qëndrimit në Shqipëri. Një armë më shumë për ta shfrytëzuar si argument në bisedimet me klubet që e kërkojnë.
als_Latn als_Latn als_Latn